|  |
| --- |
|  |
| Udbudsbetingelser**Tilbudsindhentning med annonceringspligt af Sengevasker**  |
|   |    |

**Indholdsfortegnelse**

[1 Indledning 4](#_Toc412536083)

[2 Ordregivers forhold 4](#_Toc412536084)

[3 Udbudsmateriale 5](#_Toc412536085)

[4 Tidsplan 6](#_Toc412536086)

[5 Yderligere informationer og spørgsmål 6](#_Toc412536087)

[6 Betingelser for deltagelse/udvælgelseskriterier (egnethedsvurdering) 7](#_Toc412536088)

[7 Afgivelsen af tilbud 9](#_Toc412536089)

[8 Vareprøver og produktpræsentation 10](#_Toc412536090)

[9 Tilbudsoplysninger 10](#_Toc412536091)

[10 Alternative tilbud, tilbudsvarianter og sideordnede tilbud 11](#_Toc412536092)

[11 Kontrakten 11](#_Toc412536093)

[12 Tildelingskriterium 11](#_Toc412536094)

[13 Grundlag for udelukkelse af tilbudsgivere 11](#_Toc412536095)

[14 Fortrolighed 12](#_Toc412536096)

[15 Orientering om resultatet af udbudsforretningen 12](#_Toc412536097)

[16 Ordregivers forbehold 12](#_Toc412536098)

[Udbudsbilag 1 – Generelle oplysninger 14](#_Toc412536099)

[Udbudsbilag 2 – Tro og love erklæring 15](#_Toc412536100)

[Udbudsbilag 3 – Personlige forhold samt om økonomisk/finansiel og teknisk/faglig kapacitet 17](#_Toc412536101)

[Udbudsbilag 4 – Oversigtstegning af transportvej 19](#_Toc412536102)

[Udbudsbilag 5 – Målfast oversigtstegning af installationsrum 20](#_Toc412536103)

[Udbudsbilag 6 – GAMP 21](#_Toc412536104)

[Udbudsbilag 7 – Illustrationer af brugerflade/display 22](#_Toc412536105)

[Udbudsbilag 8 – Kvittering for modtagelse af tilbud ved personlig aflevering 23](#_Toc412536106)

# Indledning

## Generelt

Disse udbudsbetingelser gælder for Region Nordjyllands tilbudsindhentning med annonceringspligt i henhold til Tilbudslovens Afsnit II, Vare- og tjenesteydelseskontrakter, Kapitel 6 a. på anskaffelse af en sengevasker til Sygehus Thy-Mors.

Udbudsmaterialet offentliggøres på [www.udbud.dk](http://www.udbud.dk). Således kan udbudsmaterialet, herunder evt. rettelsesblade, downloades fra [www.udbud.dk](http://www.udbud.dk).

## Den udbudte genstand og omfang

Udbuddet vedrører indkøb af en sengevasker til Sygehus Thy-Mors, i Region Nordjylland

Kravspecifikationen, jf. Kontraktbilag 1, indeholder en uddybende beskrivelse af den udbudte vare.

Omfang vedrørende den udbudte kontrakt fremgår af Kontraktbilag 2.

Indkøb på baggrund af den udbudte kontrakt skal understøtte ordregivers overordnede målsætning om at kunne levere behandling på et højt niveau og skal ske under hensyntagen til regionens indkøbspolitiske målsætning om, at regionens indkøb skal afspejle bevidsthed om kvalitet og sikkerhed, herunder opretholdelse af en høj hygiejnestandard, til gavn for patienter og personale samt en konstruktiv prioritering af og respekt for de økonomiske midler.

# Ordregivers forhold

## Ordregiver

Ordregiver i forbindelse med nærværende udbud er:

Region Nordjylland
Niels Bohrs Vej 30

9220 Aalborg Ø

CVR-nr.: 29190941

## Kontaktafdeling og -person

Følgende afdeling og person er ansvarlig for udbuddets gennemførelse og kan således kontaktes i overensstemmelse med nedenstående forskrifter, såfremt tilbudsgiver måtte have spørgsmål mv.:

Region Nordjylland

Indkøbskontoret

Niels Bohrs Vej 30

9220 Aalborg Ø

Kontaktperson: Udbudskonsulent Nana Louw

Tlf.: (+45) 97 64 84 78

E-mail: nalo@rn.dk

Følgende ses gerne anført på samtlige henvendelser vedr. nærværende udbud: **"Tilbudsindhentning med annonceringspligt på Sengevasker"**.

Al kommunikation vedrørende dette udbud skal foregå via ovennævnte kontaktperson. Al kommunikation mellem tilbudsgiver og ordregiver vedrørende dette udbud skal foregå på dansk og være skriftlig.

## Brugergruppe

Ordregivers brugergruppe er sammensat af repræsentanter fra den enhed/afdeling, der er brugere af de produkter, som er omfattet af nærværende udbud. Brugergruppen er bl.a. medansvarlig for udarbejdelse af kravspecifikation, fastsættelse af tildelingskriterier og underkriterier samt evaluering af tilbud.

# Udbudsmateriale

Udbudsmaterialet består af følgende dokumenter:

* Nærværende udbudsbetingelser med følgende bilag:
	+ Udbudsbilag 1 - Generelle oplysninger
	+ Udbudsbilag 2 - Tro og love erklæring
	+ Udbudsbilag 3 - Oplysninger om personlige forhold samt om økonomisk/finansiel og teknisk/faglig kapacitet
	+ Udbudsbilag 4 - Oversigtstegning af transportvej
	+ Udbudsbilag 5 - Målfast oversigtstegning af installationsrum
	+ Udbudsbilag 6 - GAMP
	+ Udbudsbilag 7 - Illustrationer af brugerflade/display
	+ Udbudsbilag 8 - Kvittering for modtagelse af tilbud ved personlig aflevering
* Udkast til kontrakt med følgende bilag:
	+ Kontraktbilag 1 - Kravspecifikation og løsningsbeskrivelse
	+ Kontraktbilag 2 - Tilbudsliste
	+ Kontraktbilag 5 – Vaskemaskinens tekniske specifikationer
	+ Kontraktbilag 6 - Afleverings- og overtagelsesdokument
	+ Kontraktbilag 7 - Sikkerhedsstillelse ved forudbetaling
	+ Kontraktbilag 8 - Garantistillelse i afhjælpningsperioden
	+ Kontraktbilag 9 - Projektplan

Tilbudsgiver bedes kontrollere, at tilbudsgiver har downloadet det fulde udbudsmateriale i henhold til ovennævnte oversigt.

I udbudsmaterialet indgår evt. rettelsesblade samt spørgsmål og svar. Disse vil løbende blive offentliggjort på [www.udbud.dk](http://www.udbud.dk) i overensstemmelse med den angivne tidsplan.

Det er ikke tilladt for tilbudsgiver at ændre indholdsmæssigt i det offentliggjorte udbudsmateriale.

Ved eventuel uoverensstemmelse mellem det udbudsmateriale, der forefindes på [www.udbud.dk](http://www.udbud.dk) og tilbudsgivers materiale, har udbudsmaterialet offentliggjort på hjemmesiden forrang.

# Tidsplan

Udbuddet forventes gennemført i henhold til følgende tidsplan:

|  |
| --- |
| **Tidsplan** |
| 27.02.2015 | Dato for offentliggørelse på www.udbud.dk |
| 16.03.2015 | Til og med denne dato kan der ske offentliggørelse af eventuelle rettelsesblade og spørgsmål/svar mm. på [www.udbud.dk](http://www.udbud.dk) |
| 20.03.2015, kl. 12:00 | Frist for modtagelse af tilbud |
| Uge 13 | Gennemgang af tilbud  |
| Uge 15 | Forventet tilkendegivelse om tildeling af kontrakten henholdsvis afslag til tilbudsgivere  |
| Uge 16/17 | Forventet kontraktindgåelse |
| 20.09.2015 | Vedståelsesfrist  |

# Yderligere informationer og spørgsmål

## Skriftlige spørgsmål

Ordregiver opfordrer tilbudsgiver til at stille opklarende spørgsmål, såfremt tilbudsgiver er i tvivl om forståelsen af krav, kontraktvilkår eller udbudsmaterialet i øvrigt.

Såfremt tilbudsgiver finder, at der er væsentlige uhensigtsmæssigheder i udbudsmaterialet, opfordres tilbudsgiver til – hurtigst muligt – at gøre ordregiver opmærksom herpå, og ordregiver vil i så fald overveje at ændre det pågældende forhold, såfremt det er muligt inden for de udbudsretlige rammer.

Det vedlagte udkast til kontrakt vil være gældende for de udbudte produkter og vil regulere det efterfølgende kontraktforhold mellem ordregiver og den vindende tilbudsgiver. Tilbudsgiver opfordres derfor til at gennemlæse kontrakten nøje og til at stille spørgsmål, såfremt tilbudsgiver finder anledning hertil.

Ordregiver ser gerne, at spørgsmål opstilles på listeform med angivelse af det sted i udbudsmaterialet, som spørgsmålet vedrører.

Spørgsmål sendes til ordregiver pr. e-mail, idet spørgsmål skal sendes til den i pkt. 2.2 anførte kontaktperson.

Spørgsmål, der er ordregiver i hænde inden den i tidsplanen anførte frist for spørgsmål til udbudsmaterialet vil under alle omstændigheder blive besvaret.

Spørgsmål, der modtages senere end denne dato vil ikke blive besvaret.

Alle spørgsmål vil sammen med svarene på disse i overensstemmelse med fristerne i tidsplanen, blive offentliggjort i anonymiseret form på www.udbud.dk. Dette vil så vidt muligt ske løbende. Herefter indgår spørgsmål og svar som en del af udbudsmaterialet. Tilbudsgiver opfordres således til at holde sig orienteret om dette udbud på www.udbud.dk.

# Betingelser for deltagelse/udvælgelseskriterier (egnethedsvurdering)

## Generelt

Tilbudsgiver skal fremsende nedenstående oplysninger/dokumentationer, jf. pkt. 6.1 til 6.4, sammen med det øvrige tilbudsmateriale.

I det tilfælde, hvor tilbudsgiver ikke har fremsendt de af ordregiver krævede oplysninger og dokumentationer, vil tilbuddet bliver erklæret for ukonditionsmæssigt.

Såfremt de afgivne oplysninger og dokumentationer viser, at tilbudsgiver ikke har den fornødne økonomiske/finansielle og/eller tekniske/faglige kapacitet til at varetage opgaven, vil tilbudsgiver ikke komme i betragtning til den udbudte kontrakt.

Såfremt tilbudsgiver udgør en sammenslutning af virksomheder (dvs. hvor flere virksomheder byder sammen som konsortium[[1]](#footnote-1)) skal nedenstående oplysninger/dokumentation, jf. pkt. 6.2 til 6.4, gives for hver enkelt virksomhed i sammenslutningen. Der stilles ingen særlige krav til sammenslutningens retlige form, men der skal iblandt sammenslutningens virksomheder udpeges en fælles befuldmægtiget, der tegner alle virksomheder i sammenslutningen. Endvidere skal virksomhederne i sammenslutningen hæfte solidarisk, direkte og ubetinget for ydelsen og opfyldelsen af kontrakten. Sammenslutningen skal som en del af sit tilbud fremsende og udfylde Kontraktbilag 3.

## Personlige forhold

* Tilbudsgiver skal fremsende følgende generelle oplysninger:
	+ Tilbudsgivers navn, adresse, CVR nr., telefonnummer, e-mailadresse og fax nummer
	+ Navn på den person, der er tilbudsgivers kontaktperson i forbindelse med dette udbud, samt gerne kontaktpersonens direkte telefonnummer, mobiltelefonnummer og e-mailadresse
	+ Oplysninger eller elementer i tilbuddet, som ud fra forretningsmæssige overvejelser ønskes undtaget fra aktindsigt, jf. pkt. 14.

Ovenstående oplysninger bedes fremsendt ved anvendelse af Udbudsbilag 1.

* I Udbudsbilag 2 – Tro og love erklæring: Tilbudsgiver skal angive, i hvilket omfang tilbudsgiveren har ubetalt, forfalden gæld til det offentlige. Ved gæld til det offentlige forstås forfalden gæld hidrørende fra ikke-betalte skatter, afgifter samt bidrag til sociale sikringsordninger i henhold til lovgivningen i Danmark eller det land, hvor tilbudsgiveren er etableret.[[2]](#footnote-2) Ordregiver kan i henhold til lovgivningen være berettiget og forpligtiget til at udelukke tilbudsgivere med sådan gæld.

Ovenstående oplysninger vedlægges tilbuddet i overensstemmelse med Udbudsbilag 3. Såfremt tilbud fremsendes af et konsortium, skal oplysningerne afgives for hver enkelt virksomhed i konsortiet.

## Økonomisk og finansiel kapacitet

Tilbuddet skal indeholde følgende oplysninger og dokumentation for tilbudsgivers økonomiske og finansielle egnethed:

Tilbudsgiver skal gennem nedenstående oplysninger/dokumentation sandsynliggøre over for ordregiver, at tilbudsgiver har den økonomiske og finansielle kapacitet til at løfte opgaven:

* Oplysning om virksomhedens årlige omsætning for de seneste tre år, samt de årlige omsætningstal for det samlede udbudte varesortiment i samme periode. Såfremt virksomheden er yngre, skal disse tal oplyses for den periode, hvor der er mulighed herfor, og det bør samtidig fremgå, hvornår tilbudsgiver er etableret.
* Oplysninger om produkt- og erhvervsansvarsforsikring.

Oplysningerne kan afgives i eller vedlægges i overensstemmelse med Udbudsbilag 3.

Såfremt tilbud fremsendes af et konsortium, skal oplysningerne afgives for hver enkelt virksomhed i konsortiet.

Hvis tilbudsgiver baserer sig på en anden virksomheds økonomiske og finansielle formåen skal det dokumenteres, at denne virksomhed hæfter solidarisk og ubegrænset (inden for rammerne af udkast til kontrakt), hvilket kan ske ved at vedlægge tilbuddet den i **Kontraktbilag 4** indeholdte indeståelseserklæring i udfyldt og underskrevet stand, ligesom tilbuddet skal indeholde ovennævnte efterspurgte oplysninger og dokumentation vedrørende økonomisk og finansiel formåen for denne anden virksomhed. Disse oplysninger skal endvidere vedlægges for tilbudsgiveren.

Det anbefales, at tilbudsgiver, ved fremsendelse af dokumentation for indeståelse, anvender formularen i Kontraktbilag 4, da opbygningen af denne overholder de krav, som ordregiver stiller til en sådan erklæring.

## Teknisk og faglig kapacitet

Tilbuddet skal indeholde følgende oplysninger og dokumentation for tilbudsgivers tekniske/faglige egnethed:

* Referencelister for tilsvarende leverancer inden for de seneste tre år med angivelse af leveringssted/kunde, beløb samt tidspunkt (årstal).

Oplysningerne kan afgives i eller vedlægges i overensstemmelse med Udbudsbilag 3.

Såfremt tilbud fremsendes af et konsortium, skal oplysningerne afgives for hver enkelt virksomhed i konsortiet. For så vidt referenceliste, kan der dog fremsendes én samlet referenceliste, der dækker konsortiet.

Hvis tilbudsgiver baserer sig på en anden virksomheds tekniske/faglige formåen, skal det dokumenteres, at denne virksomhed har givet tilsagn om at stille de fornødne ressourcer til rådighed, hvilket kan ske ved at vedlægge tilbuddet den i Kontraktbilag 4 indeholdte indeståelseserklæring i udfyldt og underskrevet stand, ligesom tilbuddet skal indeholde ovennævnte efterspurgte oplysninger og dokumentation for teknisk/faglig formåen for denne anden virksomhed. Disse oplysninger skal endvidere vedlægges for tilbudsgiveren. Det anbefales, at tilbudsgiver, ved fremsendelse af dokumentation for indeståelse, anvender formularen i Kontraktbilag 4, da opbygningen af denne overholder de krav, som ordregiver stiller til en sådan erklæring.

# Afgivelsen af tilbud

## Sprog- og formkrav

Tilbud skal affattes på dansk. Eventuelle bilag omfattende produktdatablade, tekniske specifikationer, brochuremateriale eller lignende må dog gerne være på engelsk, såfremt materialet ikke foreligger på dansk.

Der skal afleveres følgende eksemplarer af tilbuddet:

* 1 underskrevet originaleksemplar i papirform, indeholdende tilbud samt dokumentation/datablade.
* 1 USB stik indeholdende det samlede tilbud inkl. dokumentation/datablade (elektronisk tilbudskopi)

Udbudsbilag 1 – Generelle oplysninger, Kontraktbilag 1 – Kravspecifikationer samt Kontraktbilag 2 – Tilbudsliste skal vedlægges USB stikket i det samme format som fremsendt/offentliggjort af udbyder.

Tilbudsgiver har ansvaret for, at den elektroniske tilbudskopi af det fulde tilbud i indhold er identisk med originaleksemplaret af tilbuddet. I tilfælde af modstrid mellem dokumenterne vil det være den underskrevne, originale papirversion, der har forrang. Såfremt et dokument ved en fejl ikke er indeholdt i den originale papirversion, men findes i den elektroniske kopi, betragtes dette ikke som modstrid.

Den elektroniske tilbudskopi må ikke være skrivebeskyttet af hensyn til den videre bearbejdning.

Tilbuddet skal afleveres i lukket emballage, og kuverten/pakken indeholdende det samlede tilbudsmateriale (original samt USB stik mm) mærkes tydeligt med følgende tekst:

|  |
| --- |
| **Tilbud vedrørende: Tilbudsindhentning med annonceringspligt af** **Sengevasker****Ordregivers kontaktperson****Nana Louw****Sagsnr.: ØS-103028-12-LL****FORTROLIGT****Må ikke poståbnes** |

## Frist for aflevering af tilbud og afleveringsadresse

Tilbud skal fremsendes eller afleveres personligt til følgende adresse:

Region Nordjylland

Niels Bohrs Vej 30

9220 Aalborg

Att. Receptionen

Tilbud skal være modtaget på ovennævnte adresse senest **den 20.03.2015,** **kl. 12:00**

Tilbud, der modtages efter dette tidspunkt, vil blive udelukket fra vurdering. Det er tilbudsgivers ansvar, at tilbud fremkommer rettidigt.

Tilbud kan ikke afgives pr. e-mail.

Der vil ikke være adgang til at overvære åbning af tilbud.

Efter tilbudsgivers anmodning udsteder ordregiver kvittering for, at tilbuddet er afleveret på ovenstående adresse. I så fald bedes tilbudsgiver – ved afleveringen – medbringe kvitteringsformularen, jf. Udbudsbilag 4, som herefter udfyldes af ordregiver. Kvittering er ikke samtidig en accept af, at tilbuddet er konditionsmæssigt.

## Vedståelsesfrist

Tilbudsgiver skal vedstå sit tilbud i sin helhed indtil den i tidsplanen angivne dato.

## Omkostninger i forbindelse med udbudsforretningen

Samtlige omkostninger i forbindelse med tilbudsgivningen påhviler tilbudsgiver. Modtagne tilbud returneres ikke af ordregiver.

# Vareprøver og produktpræsentation

## Vareprøver

Der skal ikke leveres vareprøver.

## Produktpræsentation

Der vil ikke blive afholdt produktpræsentation.

# Tilbudsoplysninger

## Prisoplysninger

Priser på de i Kontraktbilag 2 anførte produkter ønskes opgivet som nettopriser i danske kroner, ekskl. moms, men inkl. evt. øvrige afgifter (told, emballageafgift mv.).

Kontraktbilag 2 skal i øvrigt udfyldes i overensstemmelse med anvisningerne i bilaget. Det betyder bl.a. at alle prisfelter skal udfyldes med en pris for at tilbuddet kan blive taget i betragtning.

## Øvrige tilbudsoplysninger

Tilbudsgiver skal udfylde Kontraktbilag 1 Kravspecifikation og løsningsbeskrivelse, Kontraktbilag 9 Projektplan samt eventuelle øvrige kontraktbilag såfremt det er relevant.

# Alternative tilbud, tilbudsvarianter og sideordnede tilbud

Tilbudsgiver er i overensstemmelse med det i udbudsbekendtgørelsen anførte ikke berettiget til at afgive alternative tilbud.

# Kontrakten

Kontrakt vil blive indgået på baggrund af det til udbudsmaterialet vedlagte ”Udkast til kontrakt”.

## Kontraktform

Kontrakten, der vil blive indgået på baggrund af udbuddet, er en offentlig kontrakt.

## Antal leverandører

Kontrakten, der vil blive indgået på baggrund af dette udbud, agtes indgået med én leverandør.

Ordregiver agter at indgå aftale med den tilbudsgiver, der afgiver det bedste tilbud samlet set i henhold til tildelingskriteriet, jf. pkt. .

# Tildelingskriterium

Tildeling af kontrakt vil ske ved anvendelse af tildelingskriteriet ”Økonomisk mest fordelagtige tilbud”. Tildelingsvurderingen foretages for hver enkelt delaftale for sig.

## Økonomi

Forstået som den samlede tilbudssum pr. delaftale, jf. Kontraktbilag 2. Den samlede tilbudssum pr. delaftale, der beregnes på baggrund af besvarelserne i Kontraktbilag 2, se fanen TCO.

Økonomi vil blive evalueret relativt i forhold til de øvrige tilbud.

## Kvalitet

Vurderes på baggrund af tilbudsgivers besvarelser i henhold til de konkurrenceparametre, der fremgår af Kontraktbilag 1 - Kravspecifikation.

I Kontraktbilag 1 - Kravspecifikation har ordregiver angivet, hvad der lægges vægt på i forbindelse med denne vurdering.

|  |  |
| --- | --- |
| Underkriterier | Vægtning |
| * Økonomi
 | 60 % |
| * Kvalitet
 | 40 % |

# Grundlag for udelukkelse af tilbudsgivere

## Generelt

Ordregiver anbefaler, at tilbudsgiver sætter sig grundigt ind i udbudsmaterialet og udarbejder sit tilbud i overensstemmelse hermed.

Ordregiver vil som udgangspunkt være forpligtet til at se bort fra et tilbud, som ikke nøje overholder forskrifterne i udbudsmaterialet.

Det er som udgangspunkt ikke lovligt for ordregiver at tillade tilbudsgiver at korrigere et fejlbehæftet tilbud efter, at tilbuddet er indleveret.

# Fortrolighed

Tilbud vil så vidt muligt blive behandlet fortroligt, men ordregivers fortrolighedstilsagn viger i den udstrækning, hvor lovgivningen forpligter ordregiver til at videregive oplysninger til tredjemand.

Tilbudsgivers opmærksomhed henledes på, at dokumenterne i dette udbud, herunder indkomne tilbud, er omfattet af lovgivning om aktindsigt. Det indgår dog bl.a. i bedømmelsen af omfanget af ret til aktindsigt, om den virksomhed, der afgiver et tilbud, har bedt om, at tilbuddet behandles fortroligt, og har indikeret, hvilke oplysninger/elementer i tilbuddet, det drejer sig om.

Såfremt der er oplysninger eller elementer i tilbuddet, som ud fra forretningsmæssige overvejelser ønskes undtaget fra aktindsigt, opfordres tilbudsgiver til at angive dette i sit tilbud, gerne ved benyttelse af Udbudsbilag 1 – Generelle oplysninger, pkt. 1.3. Ordregiver vil dog under alle omstændigheder være berettiget og forpligtet til at give aktindsigt i det omfang, som følger af lovgivningen.

Anmodes ordregiver om aktindsigt, vil tilbudsgiver så vidt muligt blive hørt, inden ordregiver træffer beslutning om, hvilken dele af tilbuddet, der måtte være undtaget fra aktindsigt.

# Orientering om resultatet af udbudsforretningen

Med henblik på indgåelse af kontrakt modtager samtlige tilbudsgivere hurtigst muligt og samtidigt meddelelse om, hvilken tilbudsgiver ordregiver har til hensigt at indgå kontrakt med.

Denne meddelelse sendes pr. e-mail til den af tilbudsgiver i Udbudsbilag 1 – Generelle oplysninger angivne e-mailadresse. Bemærk at meddelelsen kun sendes elektronisk.

Kontrakt forventes herefter indgået med den vindende tilbudsgiver efter udløbet af standstill-perioden.

Meddelelse til den vindende tilbudsgiver om, at tilbudsgivers tilbud er det vindende tilbud, er ikke et løfte om at ville indgå kontrakt med tilbudsgiveren. Endelig og bindende aftale anses således ikke for indgået, før kontrakt er underskrevet ubetinget af alle kontraktens parter, ligesom ordregiver ikke anser udbudsforretningen for afsluttet før dette tidspunkt.

# Ordregivers forbehold

Ordregiver forbeholder sig ret til at annullere hele eller dele af udbuddet (enkelte delaftaler) og eventuelt at gennemføre et nyt udbud, såfremt der ikke er en usaglig grund.

Kontrakten er under forbehold af Regionsrådets fortsatte bevilling til det pågældende område i aftaleperioden.

Ligeledes tages der forbehold for mindre ændringer i antallet af leveringssteder og leveringsadresser, f.eks. som følge af beslutninger om omstruktureringer eller kapacitetstilpasninger. Ændringer skal varsles i rimelig tid.

# Udbudsbilag 1 – Generelle oplysninger

|  |  |  |
| --- | --- | --- |
|  | Generelle oplysninger | Tilbudsgivers besvarelse |
|  | Tilbudsgiver skal oplyse: * Tilbudsgivers navn
* Adresse
* CVR-nr.
* Telefonnummer
* E-mailadresse
* Fax nummer
 |  |
|  | Tilbudsgiver skal oplyse:* Navn på den person, der er virksomhedens kontaktperson i forbindelse med dette udbud
* Kontaktpersonens direkte telefonnummer
* Kontaktpersonens mobilnummer
* Kontaktpersonens e-mailadresse
 |  |
|  | Oplysninger eller elementer i tilbuddet, som ud fra forretningsmæssige overvejelser ønskes undtaget fra aktindsigt, jf. Udbudsbetingelserne, pkt. . |  |
|  |
| **Dato** |  |
| **Firmanavn** **Tilbudsgiver**  |  |
| **CVR-nummer** |  |
| **Navn og titel på underskriver** |  |
| **Underskrift** |  |
| **Evt. stempel** |  |

# Udbudsbilag 2 – Tro og love erklæring

Tro og love erklæring om forfalden gæld til det offentlige og om Udbudsdirektivets art. 45

**1. Virksomhedens forhold**

Nærværende erklæring afgives på vegne af:

|  |  |
| --- | --- |
| **Virksomheden** | *[Virksomhedens navn]* |
| **CVR-nummer.** | *[CVR-nr.]* |

**2. Oplysning om ubetalt, forfalden gæld til det offentlige**

Ved gæld til det offentlige forstås, jf. "Lovbekendtgørelse nr. 336 af 13.5.1997 om begrænsning af skyldnerens muligheder for at deltage i offentlige udbudsforretninger og om ændring af visse andre love", forfalden gæld hidrørende fra ikke-betalte skatter, afgifter samt bidrag til sociale sikringsordninger i henhold til lovgivningen i Danmark eller det land, hvor tilbudsgiveren er etableret.

Det erklæres hermed, at virksomhedens ubetalte, forfaldne gæld til det offentlige på tilbudstidspunktet udgør:

|  |  |
| --- | --- |
| **Kr.** |  *[Beløb]*  |

**3. Supplerende oplysninger ved gæld over kr. 100.000**

Der er stillet sikkerhed for betaling af den del af gælden, der overstiger kr. 100.000 (sæt X):

|  |  |
| --- | --- |
| **Ja** | **Nej** |
|  |  |

Dokumentation herfor er vedlagt erklæringen som bilag ***[indsæt]***.

Der er den ***[dato]*** indgået aftale med inddrivelsesmyndigheden om en afviklingsordning, og denne ordning er overholdt på tilbudstidspunktet (sæt X):

|  |  |
| --- | --- |
| **Ja** | **Nej** |
|  |  |

Dokumentation herfor er vedlagt erklæringen, som bilag ***[indsæt]***.

**4. Underskriftsforhold**

Erklæringen afgives på vegne af virksomheden af nedenstående person, som med sin underskrift

1. bekræfter at være bemyndiget til at afgive erklæringen;
2. på tro og love bekræfter korrektheden af oplysningerne i erklæringen; og
3. giver samtykke til, at ordregiver må kontrollere oplysningerne i erklæringen hos de relevante myndigheder

|  |  |
| --- | --- |
| **Dato** |  |
| **Firmanavn** **Tilbudsgiver**  |  |
| **CVR-nummer** |  |
| **Navn og titel på underskriver** |  |
| **Underskrift** |  |
| **Evt. stempel** |  |

# Udbudsbilag 3 – Personlige forhold samt om økonomisk/finansiel og teknisk/faglig kapacitet

Tilbudsgiver skal, som anført i punkt 6, fremsende nedenstående oplysninger/dokumentation:

1. **Personlige forhold**

|  |  |
| --- | --- |
| Generelle oplysninger | *Udfyld udbudsbilag 1*  |
| Tro og love erklæring vedrørende forfalden gæld til det offentlige og om Udbudsdirektivets art. 45, stk.1 og stk. 2, litra a-c,  | *Udfyld udbudsbilag 2* |

1. **Økonomisk og finansiel kapacitet**

|  |
| --- |
| **Tilbudsgivers omsætningstal for de seneste tre år** |
|  | **Samlet omsætning** | **Omsætning på udbudt varesortiment** |
| Sidste regnskabsår | Kr. *Udfyldes af tilbudsgiver* | Kr. *Udfyldes af tilbudsgiver* |
| Næstsidste regnskabsår | Kr. *Udfyldes af tilbudsgiver*  | Kr. *Udfyldes af tilbudsgiver*  |
| Tredjesidste regnskabsår | Kr. *Udfyldes af tilbudsgiver*  | Kr. *Udfyldes af tilbudsgiver*  |

|  |  |
| --- | --- |
| Produktansvars- og erhvervsansvarsforsikringVedlagt forsikringsbevis eller police | *Vedlæg under udbudsbilag 3* |

1. **Teknisk og faglig kapacitet**

|  |  |  |
| --- | --- | --- |
| **Referenceliste for tilsvarende leverancer inden for de seneste tre år** |  |  |
| **Leveringssted/kunde** | **Beløb (kr.)** | **Tidspunkt (årstal)** |
| *Udfyldes af tilbudsgiver* | *Udfyldes af tilbudsgiver* | *Udfyldes af tilbudsgiver* |
| *Udfyldes af tilbudsgiver* | *Udfyldes af tilbudsgiver* | *Udfyldes af tilbudsgiver* |
| *Udfyldes af tilbudsgiver* | *Udfyldes af tilbudsgiver* | *Udfyldes af tilbudsgiver* |
| *Udfyldes af tilbudsgiver* | *Udfyldes af tilbudsgiver* | *Udfyldes af tilbudsgiver* |

1. **Sammenslutning af virksomheder/andre virksomheders ressourcer**

*4.1 Sammenslutning af virksomheder (konsortium), jf. pkt.*

|  |  |
| --- | --- |
| Er tilbudsgiver en sammenslutning af virksomheder (et konsortium)? | [ ]  Ja  |
| Bekræft at erklæring om solidarisk, direkte og ubetinget hæftelse samt om udpegning af fælles befuldmægtiget er vedlagt: | [ ]  Ja – udfyldt Kontraktbilag 3 vedlagt |
| Bekræft at oplysninger/dokumentation, jf. pkt. 1-3 ovenfor er vedlagt for alle konsortiedeltagere: | [ ]  Ja – oplysninger/dokumentation er vedlagt |

*4.2 Hvis tilbudsgiver baserer sig på en anden virksomheds økonomiske/finansielle formåen, skal det dokumenteres, at denne anden virksomhed hæfter solidarisk og ubegrænset, jf. pkt.*

|  |  |
| --- | --- |
| Baserer tilbudsgiver sit tilbud på andre virksomheders økonomiske/finansielle ressourcer? | [ ]  Ja  |
| Bekræft at indeståelseserklæring er vedlagt? | [ ]  Ja – udfyldt Kontraktbilag 4 (eller lignende) vedlagt |
| Bekræft at oplysninger/dokumentation for denne virksomheds økonomiske og finansielle kapacitet, jf. ovenstående punkt 2, er vedlagt: | [ ]  Ja – dokumentation vedlagt |

4.3 *Hvis tilbudsgiver baserer sig på en anden virksomheds tekniske/faglige formåen, skal det dokumenteres, at denne virksomhed har givet tilsagn om at stille de fornødne ressourcer til rådighed, jf. pkt.*

|  |  |
| --- | --- |
| Baserer tilbudsgiver sit tilbud på andre virksomheders tekniske/faglige ressourcer? | [ ]  Ja  |
| Bekræft at indeståelseserklæring vedlagt: | [ ]  Ja – udfyldt Kontraktbilag 4 (eller lignende) vedlagt |
| Bekræft at oplysninger/dokumentation for denne virksomheds tekniske og faglige kapacitet, jf. ovenstående punkt 3, er vedlagt: | [ ]  Ja – dokumentation vedlagt |

1. **Underskrift**

|  |  |
| --- | --- |
| **Dato** |  |
| **Firmanavn** **Tilbudsgiver**  |  |
| **CVR-nummer** |  |
| **Navn og titel på underskriver** |  |
| **Underskrift** |  |
| **Evt. stempel** |  |

# Udbudsbilag 4 – Oversigtstegning af transportvej

Se vedhæftede pdf.

# Udbudsbilag 5 – Målfast oversigtstegning af installationsrum

Se vedhæftede pdf.

# Udbudsbilag 6 – GAMP

# Udbudsbilag 7 – Illustrationer af brugerflade/display

# Udbudsbilag 8 – Kvittering for modtagelse af tilbud ved personlig aflevering

Det bekræftes herved, at Region Nordjylland har modtaget tilbud i forbindelse med følgende udbud:

|  |  |
| --- | --- |
| **Udbuddets navn** | Tilbudsindhentning med annonceringspligt på sengevasker til Sygehus Thy-Mors, Region Nordjylland |
| **Tilbudsfrist** | 20.03.2015, kl.12 |

Nærværende kvittering er alene en bekræftelse på, at tilbuddet er modtaget fra nedenstående tilbudsgiver på det nedenfor angive tidspunkt, og er således ikke en bekræftelse på, at modtagelsen er sket rettidig eller at det fremsendte i øvrigt overholder udbudsbetingelserne.

**Udfyldes af tilbudsgiver**

|  |  |
| --- | --- |
| **Navn på virksomhed** |  |

**Udfyldes af Region Nordjylland**

|  |  |
| --- | --- |
| **Dato og tidspunkt** |  |
| **Underskrift** |  |
| **Navn med blokbogstaver** |  |

*Nærværende blanket anvendes kun ved personlig aflevering. Kvitteringen udfyldes og underskrives, og original afleveres til tilbudsgiver. Region Nordjylland beholder en kopi af kvitteringen.*

1. Et Konsortium er en sammenslutning eller samarbejdsaftale mellem personer eller firmaer, sædvanligvis for at opnå forretningsmæssige mål i forening. Samarbejdet kan være mere eller mindre formelt, lige fra mundtlige aftaler til dannelse af fælles selskaber.

Et konsortium beror sig på hinanden, de skal samlet set have den tilstrækkelige økonomiske og tekniske kapacitet til at løfte opgaven. [↑](#footnote-ref-1)
2. jf. Lovbekendtgørelse nr. 336 af 13.5.1997 om begrænsning af skyldneres muligheder for at deltage i offentlige udbudsforretninger og om ændring af visse andre love [↑](#footnote-ref-2)